La piscina de Roís de Corella obri la temporada estival amb baixada de preus
03 juny 2019

## La piscina de Roís de Corella obri la temporada estival amb baixada de preus03 juny 2019Última actualització: 14 juliol 2025

![](../gestion/img/Piscina-Rois-de-Corella.JPG)  
  

**La presidenta de la junta de districte Ro****í****s de Corella, Liduvina Gil, i la regidora en funcions d'Esports, Lydia Morant,** han comparegut aquest matí en roda de premsa per a informar sobre l'obertura de la piscina de Roís de Corella de cara a la temporada estival.

Com cada any i amb l'arribada de l'estiu, les instal·lacions de la piscina del districte de Roís de Corella obrin les seues portes, oferint el servei de bany del 1 de juny al 8 de setembre.

Aquesta temporada, s'han realitzat millores en l'entorn i en infraestructures; entre altres, noves ombres i un robot per a la neteja del fons de la piscina.

“_Encara que la situaci__ó_ _en qu__è_ _va quedar la piscina era molt complicada, hem pogut obrir-la en el termini establit. L'__ú__nica cosa que est__à_ _pendent_ _é__s la cafeteria, que s'ha tret a concurs. Dem__à__, dia 4,  s'acaba el termini perqu__è_ _es presenten empreses, i despr__é__s es constituiran les taules de contractaci__ó_ _per a l'adjudicaci__ó__. Esperem que a final de mes estiga funcionant amb normalitat_”, ha comentat Gil.

L'horari fins que acaben els col·legis serà de dilluns a divendres de 15.30 a 20 h. i  des de la finalització de col·legis fins al tancament del període estival, de 12:00h a 20:00h.  Els dissabtes i diumenges romandrà oberta de 10:00h a 20:00h.

Morant ha explicat que “_a part del bany lliure, estan programades altres activitats com aquagym i cursos de nataci__ó”_. Els cursets dirigits a xiquetes i xiquets són de dilluns a divendres (45 minuts): De 10.30 a 11.15 hores, el de perfeccionament i d'11.15 a 12 hores, el d'iniciació.

Tota la informació sobre aquestes activitats està a l’ abast de la ciutadania en la recepció del Servei d'Esports i en el Centre Cívic Roís de Corella.

Quant als preus, la responsable d'Esports ha afirmat que “_s__ó__n m__é__s assequibles_”. Existeixen tres modalitats:

\-Carnet usuari/a familiar ,107,90 euros.

\-Carnet usuari/a individual, 82,20 euros.

\-Carnet usuari/a individual menors 18 anys, 52,50€

El carnet d'usuari/a individual i familiar tindrà una duració de 6 mesos i també donarà accés a les instal·lacions del poliesportiu municipal i del poliesportiu de Beniopa, aquesta última amb el mateix horari que la de Roís de Corella.

Tindran dret a un descompte del 20% tots aquells que tinguen una renda inferior a 6.000€ per component familiar.

Quant a les normes d'ús, s'haurà de complir amb les dictades pel Servei d'Esports de l'Ajuntament de Gandia i seguir en tot moment les instruccions del personal d'atenció a les instal·lacions i del socorrista.

No està permés l'accés a menors de 14 anys que no vagen acompanyats per un adult.